Karstā amerikāņu vasara
"Karstā amerikāņu vasara" (angļu: Wet Hot American Summer) ir 2001. gada ASV komēdija, kuras režisors un viens no scenārija autoriem ir Deivids Veins. Galvenās lomas atveido Mollija Šanona, Pols Rads, Kristofers Meloni, Deivids Haids Pīrss, Žanīna Garofalo un Maikls Šovalters. Filmas pirmizrāde notika 2001. gada 27. jūlijā. Filmas sižets notiek 1981. gada vasarā, kādas nometnes pēdējā dienā. Padomdevēju grupa cenšas līdz dienas beigām pabeigt savus nepabeigtos darbus.